Motstanden er størst blant Senterpartiets og Kristelig Folkepartis velgere, henholdsvis 71 og 67 prosent. Tilsvarende er det Høyres og Venstres velgere som er mest positive, her svarer 53 og 52 prosent at de er for å slå sammen kommuner med tvang. Til sammen svarer 35 prosent av de spurte at de er positive til å slå sammen kommuner, mens 15 prosent ikke har gjort seg opp noen mening om saken. Det er på Sørlandet at motstanden mot kommunesammenslåing er størst. Her er 63 prosent av de spurte imot. Minst motstand er det i Oslo og Akershus hvor 42 prosent er imot tvangssammenslåinger, mens 41 prosent er for.